Verena Mayr

Verena Preiner (født 1. februar 1995 i Ebensee) er en østerriksk friidrettsutøver som konkurrerer i mangekamp. Hennes fremste internasjonale meritt er sølv i sjukamp under U23-EM i friidrett 2017.

 Idrettskarriere 
Preiner debuterte internasjonal i ungdoms-VM i friidrett 2011. Hun endte der på 23.-plass i sjukamp. Hun deltok i junior-VM i friidrett 2014 i Eugene, der hun satte personlig rekord med 5530 poeng, og kom på niendeplass totalt.IAAF - IAAF World Junior Championships 2014 - Heptathlon Women, besøkt 24. juli 2017.

Hennes første stevne som senior var Mehrkampf-Meeting Götzis 2015, der hun kom på 22.-plass med 5712 poeng.Meeting Götzis - Meeting 2015 30./31. Mai 7-Kampf / Heptathlon , besøkt 24. juli 2017. Hun kvalifiserte seg dermed til U23-EM i friidrett 2015, der hun endte på fjerdeplass med ny personlig rekord med 5840 poeng. Østerrike deltok også på 4 x 400 meter stafett i U23-EM, men ble diskvalifisert. Østerrike konkurrerte i third league i Lag-EM i friidrett 2015, og Preiner kom der på tiendeplass på 100 meter.European Athletics - European Athletics Team Championships Third League - Prague 2015, besøkt 25. juli 2017. 

Hun forbedret sin personlige rekord i sjukamp ytterligere til 6050 poeng under EM i friidrett 2016 i Amsterdam, noe som holdt til sjuendeplass sammenlagt. 

Hun kom på sjetteplass i femkamp i EM i friidrett innendørs 2017, og kom på andreplass i sjukamp i U23-EM i friidrett 2017, bak sveitsiske Caroline Agnou.

 Referanser 

 Eksterne lenker 

  Profil hos ÖLV

Kategori:Østerrikske mangekjempere
Kategori:Østerrikske mestere i friidrett
Kategori:Deltakere for Østerrike under VM i friidrett 2017
Kategori:Deltakere for Østerrike under EM i friidrett 2016
Kategori:Deltakere for Østerrike under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Østerrike under VM i friidrett 2019
Kategori:Deltakere for Østerrike under VM i friidrett innendørs 2024